નર્સે સિક્યુરિટી ગાર્ડ અને ઈલેક્ટ્રિશિયનને બોલાવ્યા ત્યાં સ્પાર્ક થવાનું શરૂ થઇ ગયું હતું. શોર્ટ સર્કિટનાં પગલે વોર્ડમાં દાખલ તમામ દર્દીઓને તુરંત જ બહાર મોકલી દેવાયા હતા. કોઇ દુર્ઘટના ન સર્જાય તે માટે તુરંત જ પાવર બંધ કરી દેવાયો હતો. પ્લગ રિપેર કરવામાં સમય લાગે તેમ હોવાથી પુરૂષ દર્દીઓને તુરંત જ બાજુમાં આવેલાં મહિલા વોર્ડમાં ખસેડવામાં આવ્યા હતા. સદભાગ્યે મોટી દુર્ઘટના ટળી હતી. પરંતુ આ ઘટના પછી તુરંત જ પ્લગ બદલવામાં આવ્યો હતો અને બીજે દિવસે નવો પોઈન્ટ ફીટ કરીને તંત્રએ "ફરજ" બજાવ્યાનો સંતોષ માન્યો હતો.